COLOCVIU STRATEGIC 


Nr.3/2018 


UNIVERSITATEA NAȚIONALĂ DE APĂRARE „CAROL I” Vol. 150 


CENTRUL DE STUDII STRATEGICE DE APĂRARE ŞI SECURITATE 


COMUNICAREA STRATEGICĂ. 
DEFINIRE, ABORDARE, NECESITATE 


Andra loana PÎNZARIU 

Uniunii Europene. Prezentul articol îşi propune să dezvolte ideea prin care, în special, în era informaţională (în care 
tehnologia creează oportunităţi de conexiune şi interdependență mult mai rapide şi în timp real, pentru orice actor 
statal ca parte dintr-o comunitate sau organizaţie), comunicarea strategică devine vitală in propagarea reprezentării 
imaginii dorite, dar şi ca resursă principală în contextul războiului informaţional, prin prisma strategiei narative 
proactive. Considerăm că este foarte importantă dezvoltarea cercetărilor în acest domeniu, deoarece orice 

Introducere informare dinamic (o caracteristică a actualităţii), 


este în strânsă conexiune cu dezvoltarea reţelelor 


Comunicarea este considerată un element 
de bază al existenţei umane încă din cele mai 
vechi timpuri. Originea acestui cuvânt provine din 
limba latină „communis”, însemnând „a pune de 
acord”, însă grecii Platon şi Aristotel vor 
instituţionaliza comunicarea ca disciplină de 
studiu, alături de filosofie sau matematică. 

De-a lungul timpului, conceptul de 
comunicare s-a dezvoltat în diferite direcţii, în 
ultimii ani una dintre acestea fiind noţiunea de 
comunicare strategică. 

Aceasta, privită prin prisma unui mediu de 


sociale, orientarea canalelor media către informare 
continuă şi  interconexiunile și interacțiunile 
specialiștilor în domeniu. 

Conceptual, comunicarea strategică poate 
fi situată la intersecţia dintre management şi 
comunicare. Noţiunea include sub umbrela sa o 
arie vastă de discipline cum ar fi relaţii publice, 
comunicare managerială şi publicitate. Aceste 
discipline, la nivelul companiilor, al organizaţiilor 
non-profit şi al guvernelor, pot fi considerate parte 
integrată a angajării într-o astfel de comunicare 
strategică. 

Deşi noţiunea de comunicare strategică a 
fost utilizată cu precădere la nivel corporatist şi de 
management organizaţional privat, în ultimii ani s-a 
dezvoltat o tendinţă majoră de utilizare a 
conceptului şi  aplicabilităţilor sale la nivel 
instituţional. Aceasta este întărită tot mai mult şi de 
emergenţa unor fenomene precum războiul 
informaţional. Dacă analizăm componenta 
strategică, indiferent de situaţia în care se 
foloseşte noţiunea de strategie, personală, politică, 
comercială sau militară, aceasta presupune o 
analiză amănunţită care să conducă la o decizie 
bine gândită, având un singur scop. De asemenea, 
este nevoie de o coordonare eficientă a eforturilor 
şi resurselor pentru a ajunge la acel scop. Așadar, 
comunicarea strategică implică prin corelaţie, ca 
noţiunea de strategie să dea transmiterii de 
informaţii o anumită disciplină pentru a asigura atât 
consistenţa cât şi coerenţa mesajului. 

Valoarea implementării unui cadru 
strategic de transmitere a mesajelor ar fi aceea de 
a obţine o legătură între o gamă largă de abordări 
si  sub-specialităţi de comunicare, inclusiv 
diplomaţia publică, relațiile cu mass-media, 
operaţiunile de informare, campaniile de 
influențare. Acestea nu ar trebui omogenizate sub 
o singură specialitate, dar trebuie să se ţină cont 
de faptul că nicio abordare nu intră în conflict cu 
cealaltă şi că diferitele metode de comunicare îşi 
oferă suport reciproc, pentru o transmitere 
uniformă şi unitară a unui mesaj.! Literatura de 
specialitate aduce în atenţie faptul că, din 
perspectiva comunicării strategice nu vorbim 
despre un simplu mesaj, ci despre acel „positive 
narrative”, ce actualmente nu are un corespondent 
în limba română unanim acceptat la nivelul 
comunităţii științifice. De aceea, pe parcursul 
lucrării vom utiliza sintagma „startegie narativă 
proactivă” ca echivalent pentru „positive 
narrative”!. 

Această strategie narativă proactivă este 
cu atât mai importantă cu cât discutăm de situații 
cu impact major asupra securităţii. Pornind de la 
faptul că, în cadrul unui conflict, una din cele mai 
valoroase arme este cu siguranţă informaţia, 
putem afirma că aceasta devine o resursă 
nematerială ce poate schimba cu uşurinţă cursul 
unui război. Informaţia este materie primă 
indispensabilă succesului oricărei politici, prin 
urmare, dominarea spectrului de informaţii este 
critică pentru satisfacerea intereselor de securitate 
naţională. 


1 La nivelul comunității ștințifice românești, având în vedere 
noutatea conceptului, nu există o traducere unanim 
acceptată a „positive narrative”. Am ales să folosim ,„ 
strategie narativă proactivă”, versiune identificată de Col. 
prof. univ. dr. loan Deac, expert în comunicare strategică și 
directorul Departamentului Comunicare Strategică, Publică și 
Interculturală, Universitatea Naţionala de Apărare „Carol I”. 


Pentru a fi cu adevărat benefică si 
funcţională, comunicarea strategică, are la bază o 
strategie narativă proactivă, un mesaj menit să 
informeze despre aspectele pozitive şi să ofere o 
senzaţie de siguranţă, de înţelegere, un mesaj 
care este conectat la o imagine globală, o imagine 
atractivă pentru publicul larg. În cadrul unui război 
informaţional, cea mai bună modalitate de 
contraatac a unei  ţări/comunități este o 
comunicare strategică care prezintă valorile, 
aspiraţiile şi acţiunile pozitive ale respectivilor 
actori statali, menite să ofere o senzaţie de 
încredere şi linişte. 


1. Comunicarea strategică: definire, rol, 
importanţă 


Conceptul de comunicare strategică a 
devenit din ce în ce mai vizibil în ultimii 20 de ani şi 
s-a dorit o definire cât mai clară a acestei noţiuni. 
In acest moment nu există o descriere unanim 
acceptată, motiv pentru care ne propunem în cele 
ce urmează să venim cu câteva elemente, pentru 
a contura o imagine cât mai clară. 

În primul rând, domeniul comunicării 
strategice este vast şi include atât profesionişti 
care creează informaţiile pentru publicul ţintă, cei 
care le transmit prin canalele mass-media, dar şi 
aria profesioniştilor care cercetează şi dezvoltă 
ideea  interdependenţei dintre mass-media şi 
societate. 

Apoi, înainte de a trece la comunicarea 
strategică, este important să  delimităm 
comunicarea la modul general în cadrul unei 
structuri/organizaţii şi rolul acesteia. 

Conform autorului cărții „Corporate 
Communication”, P.A. Argenti, care descrie 
conceptul de comunicare organizaţională (în 
perspectiva noastră echivalentul comunicării 
strategice la nivel organizațional), defineşte 
noțiunea ca fiind „soluţia prin care angajaţii pot 
deveni mai productivi, iar interacțiunea creată 
conferă managementului o mai mare credibilitate 
în rândul angajatilor”?. 

Resursa umană este cea mai valoroasă 
dintre toate. Cea mai bună modalitate de a 
gestiona corect această resursă este 
comunicarea. In orice companie sau organizaţie, 
transmiterea mesajelor către angajați este 
important să fie făcută într-o manieră clară, 
pozitivă, motivând astfel personalul. 

Dacă ne referim la nişa specifică a 
comunicării strategice, putem afirma că printr-un 
flux informațional strategic se poate îmbunătăți 
nivelul de cunoaştere al audienței, modul în care 
sunt înţelese mesajele şi modul în care 
reacţionează publicul ţintă. Printr-o modalitate 
pozitivă şi cu obiective foarte clare de a transmite 
informaţiile, angajatorul poate să îşi consolideze 

credibilitatea, să câştige încrederea angajaţilor şi 
să îi motiveze continuu. 

L.R. Potter, în cartea sa „The Ten Step 
Strategic Communications Plan”, aduce o nouă 
viziune asupra comunicării strategice: „o 
comunicare strategică presupune existenţa unei 
relaţii cauză-efect între activităţile de comunicare 
şi îndeplinirea obiectivelor organizaţiei. Aceasta 
înseamnă că programele de comunicare contribuie 
la realizarea activităţilor strategice ale organizaţiei 
într-o manieră  cuantificabilă”?. Cu ajutorul 
conceptului de strategie, putem include cu uşurinţă 
comunicarea, atât de comună fiecăruia dintre noi, 
în sfera afacerilor, pentru că accentul unei astfel 
de comunicări este pus pe scopul organizaţiei. 
Modul în care sunt transmise și înţelese 
obiectivele, poate ajuta la o realizare mult mai 
rapidă a lor şi poate duce la o creştere a 
profitabilităţii. Astfel, putem vorbi de o folosire 
obiectivă a comunicării pentru a realiza misiunea 
unei organizaţii. In plus, dacă avem în vedere 
conexiunea dintre comunicarea strategică şi 
îndeplinirea unor obiective, aceasta nu se 
limitează doar la domeniul afacerilor. Ea se 
extinde şi către structurile responsabile de 
guvernare şi chiar securitate de vreme ce actori 
internaţionali folosesc comunicarea pentru 
atingerea unor obiective strategice. 

Devenind un subiect de real interes, 
conceptul de comunicare strategică a fost creionat 
din mai multe perspective,  dorindu-se o 
aplicabilitate cât mai vastă. 

Christopher Paul, în cartea sa „Strategic 
Communication”, conturează această noţiune ca 
fiind un cumul de „acţiuni coordonate, mesaje, 
imagini şi alte forme de semnalare sau implicare, 
influențare sau persuadare a audienței selectate”.+ 
Comunicarea strategică nu implică doar 
comunicare verbală pentru a transmite mesajul. Se 
pot folosi o serie de imagini în scopul unei strategii 
narative proactive, precum şi alte metode de 
influențare (descrierea unor situaţii comune și 
familiare, folosirea psihologie inverse etc.) a 
publicului ţintă, atât timp cât mesajul îşi păstrează 
integritatea şi ajunge la destinatar într-o formă 
corectă. 

Obiectivul comunicării strategice este 
acela de a oferi audienţelor informaţii veridice şi în 
timp util, ce au ca scop influențarea în sprijinul 
obiectivelor comunicatorului. In plus, faţă de 
veridicitate şi de actualitate, informaţiile trebuie 
furnizate publicului potrivit într-un mod precis, dar 
păstrând o perspectivă pozitivă. 

Comunicarea strategică nu este doar 
apanajul domeniului privat, unde conceptul de 
comunicare strategică are un impact semnificativ, 
ci și al ariei instituţionale specifice guvernanţei, 
imaginii de ţară şi mediului de securitate, unde 
este conturat la fel de clar. 


Un exemplu în acest sens, ce are în 
vedere mediul de securitate este însăși existența 
conceptului de război informaţional. Acesta 
vizează structuri ale domeniului social, politic, 
militar sau economic pentru a influenţa procesele 
decizionale ale actorilor internaţionali. Conform 
studiilor RAND, „operaţiunile de informare şi 
războiul informaţional, cunoscute şi ca operaţiuni 
de influenţă, includ colectarea de informații tactice 
despre adversar, precum şi difuzarea propagandei 
în vederea obținerii unui avantaj competitiv asupra 
unui adversar.” 


2. Comunicarea strategică în cadrul NATO 


În viziunea NATO, comunicare strategică 
este „utilizarea coordonată şi cuvenită a 
capabilităților şi activităților de comunicare NATO — 
Diplomaţia Publică, Afacerile Publice, Afacerile 
Militare Publice, Operațiuni Informaționale şi 
Psihologice — pentru susţinerea politicilor Alianţei, 
operaţiunilor şi activităţilor, în sensul promovării 
obiectivelor NATO.* La nivelul Alianţei Nord 
Atlantice există o politică de comunicare 
strategică. Obiectivele acestei comunicării sunt: să 
să contribuie pozitiv şi direct la realizarea cu 
succes a operaţiunilor, misiunilor şi activităţilor 
NATO, prin integrarea planificării strategice a 
comunicării în planificarea operaţională şi politică; 
să construiască, în strânsă şi durabilă coordonare 
cu națiunile NATO, conştientizarea, înțelegerea şi 
sprijinirea politicilor, operaţiunilor şi altor activități 
specifice ale NATO în toate segmentele relevante; 
să contribuie la conştientizarea şi înțelegerea de 
către publicul larg a NATO, ca parte a unui efort 
mai amplu şi continuu al diplomaţiei publice.” 7 

Comunicarea strategică la nivelul unei 
organizaţii de amploarea Alianţei Nord Atlantice 
este rezultatul eforturilor tuturor structurilor, în 
special ale celor din sfera comunicării de influenţă, 
celor care au ca obiectiv crearea unei imagini 
pozitive şi a informării corecte. Pentru SUA, dar şi 
pentru restul statelor membre NATO, în urma 
conflictului din Afganistan, a devenit foarte 
important sprijinul opiniei publice, crearea unui 
climat informaţional stabil. De aceea, eforturile s- 
au canalizat pe crearea unui concept de 
comunicare cu toate elementele strategice 
necesare, în vederea transmiterii către publicul 
ţintă a misiunii, viziunii si obiectivelor Alianţei, într- 
o manieră care să atragă sprijinul opinie publice.8 

SUA, ca actor cheie NATO, defineşte 
comunicarea strategică astfel: „comunicarea 
strategică este modalitatea de orientare spre 
procesele şi eforturile Guvernului Statelor Unite de 
a înţelege şi de a angaja publicul-cheie pentru a 
crea, consolida sau păstra condiţii favorabile 
pentru a promova interesele şi obiectivele 

naţionale prin utilizarea informaţiilor, temelor, 
planurilor, programelor şi acţiuni sincronizate cu 
alte elemente ale puterii naţionale”. Interpretarea 
definiţiei însăşi trebuie să servească drept bază 
pentru înţelegerea necesității acestui concept de 
către cei care predau comunicarea strategică şi de 
către practicienii care o planifică şi o pun în 
aplicare". 

Timp de câteva decenii, în cadrul NATO 
aspectul informaţional a jucat un rol 
complementar, mai puţin notabil şi evident. 

Pentru a veni în întâmpinarea nevoii de a 
aduce în prim plan rolul aspectului informaţional şi 
al comunicării în cadrul unui conflict, în ianuarie 
2014, a fost fondat Centrul de Excelenţă pentru 
Comunicare Strategică NATO- StratCom. Acesta a 
primit acreditare în septembrie 2014 şi este văzut 
ca o contribuţie semnificativă în domeniul 
comunicării strategice. 

StratCom, ce a deschis drumul spre 
dezvoltarea noţiunii de comunicare strategică, a 
avut la bază eşecul Alianţei de a genera suport 
public în conflictul din Afganistan, subliniind 
limitările operaţiilor militare tradiţionale."! 

Centrul dedicat comunicării strategice îşi 
propune să dezvolte cât mai mult aceasta noţiune, 
atât pentru a facilita fluxul de informaţii între ţările 
membre NATO, cât şi pentru a comunica 
obiectivele militare şi politice ale Alianţei, într-o 
manieră clară, în timp util şi oferind o strategie 
narativă  proactivă, care va atrage sprijinul 
publicului ţintă. În legătură cu necesitatea sprijinul 
publicului ţintă putem face apel la unele 
consideraţii ale UNESCO. Astfel, preambulul 
Constituţiei UNESCO declară că "din moment ce 
războaiele încep în mintea oamenilor, în mintea 
oamenilor trebuie să se construiască apărarea 
păcii".12 Şi cea mai bună metodă de construire a 
păcii este printr-o comunicare eficientă, de durată 
şi dedicată unei imaginii pozitive. 

Revenind la Stratcom, prin intermediul 
acestui Centru de Excelență, beneficiile 
comunicării strategice se extind internațional, un 
exemplu fiind studiul cu titlul „Euro — Atlantic 
Values and Russia’s Strategic Communication in 
the Euro-Atlantic Space” (2015). Plecând de la 
criza din Ucraina, lucarea își propunea să 
identifice cum Rusia, cu ajutorul canalelor mass- 
media, poate influenţa valorile spaţiului Euro- 
Atlantic şi redefini noţiunile de democraţie, libertate 
a presei, drepturile omului, încrederea în 
organizaţiile internationale. 1° 

În mediul informational actual — ciclul de 
ştiri 24/7, dezvoltarea continuă a social media şi 
interconectivitatea audienței — scopul StratCom 
este de a dezvolta acţiuni de comunicare 
strategică în toate misiunile şi operaţiile NATO. 
Principalele activităţi şi capabilități ale StratCom 
sunt: 


„ Diplomaţia publică: eforturile ale NATO de 
comunicare şi de sensibilizare, responsabile de 
promovarea  conştientizării şi de construire a 
înțelegerii şi susţinerii politicilor, operaţiunilor şi 
activităților NATO, în completarea eforturilor 
naţionale ale aliaților; 
- Afaceri Publice: angajarea civilă a NATO prin 
intermediul mass-media pentru a informa publicul 
cu privire la politicile, operaţiile şi activitățile NATO 
într-o manieră promptă, precisă, recepiivă şi 
proactivă; 
- Afaceri Publice Militare: promovarea obiectivelor 
militare ale Alianţei pentru a spori gradul de 
conştientizare şi înțelegere a aspectelor militare 
ale NATO; 
- Operații de informare: consilierea militară a 
NATO şi coordonarea activităților de informare 
militară pentru a crea efectele dorite asupra 
voinţei, înţelegerii şi capacităţilor adversarilor; 
- Operații psihologice: activități psihologice 
planificate, folosind metode de comunicare şi alte 
mijloace îndreptate spre un public ţintă, pentru a 
influența percepțiile, atitudinile şi comportamentul, 
care afectează realizarea obiectivelor politice şi 
militare."14 
Dezvoltarea conceptului „comunicare 
strategică” este strâns legată de emergenţa unui 
nou spațiu al confruntării, cel cibernetic, pe care 
NATO, în 2016, îl include în mod formal în 
categoria spațiilor de luptă alături de cel terestru, 
maritim și aerian'5. Alianţa face referire în acest 
context la necesitatea dezvoltării apărării 
cibernetice și a asigurării securității şi stabilităţii în 
acest spaţiu.' În 2016, din nevoia de a face față 
acestor noi tipuri de ameninţări, NATO a semnat în 
timpul Summit-ului Angajamentul de Apărare 
Cibernetică (Cyber Defence Pledge”), un 
document care întăreste viziunea Alianţei asupra 
acestui tip de conflict. Astfel regăsim în textul 
acestui document angajamentul membrilor în 
această direcţie: „ca recunoaştere a noilor realităţi 
ale amenințărilor la adresa securității NATO, noi, 
şefii de state şi guverne aliate, ne angajăm să 
asigurăm că Alianța va ţine pasul cu peisajul 
amenințărilor cibernetice în evoluție rapidă şi că 
națiunile noastre vor fi capabile să se apere în 
spaţiul cibernetic ca în aer, pe uscat şi pe mare”.17 
Prin urmare, se poate observa faptul că, la 
cel mai înalt nivel al organizaţiilor ce contribuie la 
menţinerea securităţii internaţionale și regionale, 
cum este cazul NATO, comunicarea strategică 
devine o componentă din ce în ce mai importantă 
de luat în calcul pentru atingerea obiectivelor 
propuse. Faptul acesta poate servi drept indicator 
al importanţei actuale acordate comunicării 
strategice. 

3. Comunicarea strategică la nivelul 
Uniunii Europene 


Spre deosebire de NATO, Uniunea 
Europeană nu a dezvoltat până în prezent o 
viziune strategică formală similară STRATCOM în 
ceea ce priveşte comunicarea strategică, lăsând 
atât descrierea sa, cât şi procesul asociat 
acesteia, la nivel de interpretare. Cu toate acestea, 
viziunea Uniunii Europene asupra comunicării 
strategice este descrisă în „Cartea Albă a politicii 
europene de comunicare”. Aceasta prezintă 
orizonturile unui larg proces de consultare a tuturor 
grupurilor de interes implicate în activitatea de 
comunicare a Uniunii Europene, cu privire la cele 
mai bune modalităţi de a recâştiga încrederea 
europenilor. Obiectivul principal avut în vedere 
este direcționarea mesajelor către strategii 
narative proactive („positive narrative”) menite să 
ofere o imagine de unitate şi încredere 
europenilor.18 

Comunicarea strategică (StratCom) nu 
este un concept nou, însă importanța acestuia 
pentru politica de relații externe a Uniunii 
Europene şi pentru mediul de securitate creşte în 
contextul practicilor de dezinformare în legătură cu 
UE. 

În contextul războiului informaţional unde 
propaganda, mesajele agresive și dezinformarea 
ocupă locuri fruntaşe, Uniunea Europeană îşi 
doreşte crearea unei imaginii pozitive, aceasta 
incluzând informarea cetățenilor UE asupra 
valorilor europene. Strategia globală a UE 
menţionează că „la nivel global, UE depune 
eforturi pentru un domeniu cibernetic deschis şi 
sigur, în care problemele cibernetice să fie ferm 
ancorate în cadrul drepturilor omului, al statului de 
drept şi al dreptului internaţional. Politicile 
cibernetice trebuie să găsească un echilibru 
durabil între libertate şi securitate, rămânând în 
acelaşi timp angajate în ambele”.!? Acţiunile 
întreprinse de Rusia pentru a influența opinia 
publică din spaţiul european pot fi considerate o 
provocare la adresa UE prin ideile transmise, cât şi 
din prisma instituțiilor implicate. Mesajele 
transmise atât în mod direct, cât şi prin canalele 
media şi social-media, modelează percepțiile 
oamenilor asupra UE - fie în Rusia, în cadrul 
statelor Parteneriatul estic (PE), fie în UE şi chiar 
şi în ţările ce își doresc aderarea la UE.2 Privite 
din perspectiva intereselor si obiectivelor pe care 
le urmăresc, mesajele ruseşti s-au dovedit destul 
de eficiente: în timp ce abordarea este adesea 
brutală şi înşelătoare din punctul de vedere al 
conţinutului, livrarea mesajelor este mereu 
sofisticată, orientată şi adaptată audienței foarte 
diverse, iar misiunea este de a exploata 
slăbiciunile Uniunii Europene. Mesajele agresive 


din partea Rusiei portretizează Uniunea 
Europeană ca fiind cât mai aproape de 
destrămare, ca rezultat al presiunilor generate de 
criza fiscală şi cea migraţională şi ca fiind o 
entitate instabilă, incapabilă să îşi ia propriile 
decizii, dorindu-se o impresie de prăbuşire a 
comunităţii europene.2! 

Iniţial, răspunsul colectiv al UE a fost lent, 
dar a înregistrat o creştere rapidă. Uniunea nu se 
angajează în contra-propagandă, în a răspunde cu 
aceeaşi agresivitate, iar preferința pentru reacţie la 
nivel naţional este înlocuită de mesajul colectiv şi 
unit. Aici intervine strategia narativă proactivă, ca 
mijloc principal al comunicării strategice abordate 
de UE, promovând valorile fundamentale ale 
Uniunii Europene cum ar fi: respectarea demnităţii 
umane, drepturilor omului, libertăţii, democraţiei, 
egalităţii şi statului de drept.72 

În trecut, în ceea ce priveşte metoda și 
stilul abordat, comunicările Uniunii Europene erau 
adeseori anonime, tehnocratice, non-emoţionale şi 
bazate pe ideea că faptele vor vorbi de la sine.” 
Această abordare s-a schimbat radical, punându- 
se un mare accent pe formularea unei poveşti, cu 
oameni reali, situaţii pozitive ce descriu valorile 
comunităţii europene. Aceasta pentru că a devenit 
mai important ca atât europenii, cât şi întreaga 
lume să cunoască misiunea, obiectivele şi viziunea 
UE, prezentată în contextul promovării păcii, a 
ajutorului umanitar, prin intermediul unor povești 
de succes specifice propagării unei strategii 
narative proactive. 

Pentru a servi acestui scop, în iunie 2015, 
născut din Planul de acţiune al UE privind 
Comunicarea Strategică (bazat pe mandatul 
Consiliului European din 2015), a fost înfiinţat 
Grupul de lucru StratCom de către Serviciul 
European de Acţiune Externă. Acesta are 
misiunea de a dezvălui şi analiza acţiunile de 
dezinformare întreprinse în UE, în buletinele 
săptămânale şi de a promova strategii narative 
proactive despre UE către ţările vecine şi către 
partenerii săi. 24 

Folosirea elementelor de comunicare 
strategică este extrem de importantă pentru a 
întări obiectivele politice ale Uniunii Europene şi a 
contura o imagine pozitivă. Misiunea Planului de 
acţiune al UE privind Comunicarea Strategică, 
este aceea de a susţine zona independentă de 
media şi de a aduce la cunoştinţă publicului 
aspectele legate de acțiunile de dezinformare ale 
actorilor externi, menită să discrediteze valorile 
comunităţii. 

Obiectivele politice ale UE faţă de zona 
estică au fost cel mai recent rezumate în 
Declaraţia Summitului Parteneriatului Estic de la 
Riga, adoptând conceptul de comunicare 
strategică prin prisma strategiei narative proactive. 
„Uniunea Europeană îşi doreşte clădirea unei 

zone comune de democrație, prosperitate, 
stabilitate şi creşterea cooperării bazată pe 
interese şi angajamente reciproce şi susţinerea 
proceselor de reformă în ţările partenere şi care 
vizează consolidarea drepturilor omului şi 
libertăţilor fundamentale.”?5 

Mesajele cu o influență pozitivă ar trebui 
să permită cetăţenilor să înţeleagă că reformele 
politice şi economice promovate de Uniunea 
Europeană pot să aibă în timp un impact pozitiv 
asupra vieţii lor de zi cu zi. Aceste mesaje ar trebui 
să comunice în mod clar valorile universale pe 
care UE le promovează, inclusiv un angajament 
fată de democraţie, statul de drept, lupta împotriva 
corupţiei, drepturile minorităților şi libertăţile 
fundamentale de exprimare şi ale mass-media. 
Această strategie narativă proactivă ar trebui 
comunicată în limbaj clar şi bazată pe poveşti de 
succes din viaţa reală, care să  rezoneze cu 
publicul ţintă. Dacă este necesar, UE ar trebui, de 
asemenea, să fie pregătită să anticipeze şi să 
răspundă activităţilor de dezinformare legate de 
valorile sale. 


Concluzii 


De ce comunicare strategică? Puterea 
informaţiei, a influenţei şi a convingerii devine tot 
mai importantă pentru realizarea obiectivelor 
strategice, pentru că poate reduce sau chiar 
aplana conflictul, poate stimula apariţia unei ordinii 
sociale şi politice stabile şi poate diminua situațiile 
care provoacă riscul de apariţie a situațiilor ce 
implică confictualitate. 

Acest tip de comunicare sprijină un alt 
aspect important, şi anume influenţa strategică. În 
viziunea NATO3%, a influenţa depinde în totalitate 
de o coordonare eficientă internaţională, pentru a 
atinge obiectivele strategice naţionale. Având în 
vedere influenţa centrală a strategiei naţionale, un 
cadru de comunicare trebuie să fie intrinsec pentru 
planificarea, pregătirea şi implementarea politicilor 
unui stat sau a unei comunităţi de actori statali. 
Naja Bentzen? apreciază că o comunicarea 
strategică corectă nu se realizează cel mai bine 
prin intermediul unei structuri centrale fixe, a unui 
birou de Comunicare, ci printr-un spirit comun de 
relationare, integrat în fiecare departament de stat 
şi la toate nivelurile politicii şi strategiei unei 
comunităţi.28 

Mediul internaţional de securitate este într- 
o stare de continuă schimbare, la fel ca şi 
conceptul de informaţie şi de tehnologie a 
informaţiei. De aceea, fie că vorbim de Alianţa 
Nord Atlantică, de Uniunea Europeană sau de o 
strategie naţională, fiecare actor statal, la nivel 
individual sau ca parte dintr-o comunitate, trebuie 
să îmbrăţişeze schimbarea pentru a-şi menţine 
credibilitatea în timp. 


Privită dintr-o perspectivă generală, 
analiza noțiunii de comunicare strategică ne duce 
la concluzia că meritele acestui concept în plină 
dezvoltare sunt complexe şi chiar sofisticate. Mai 
mult decât atât, există şi ideea de popularitate a 
acestei modalităţi de transmitere a informaţiei, prin 
prisma posibilităţilor tehnologice ale secolului în 
care trăim. Astfel, este foarte dificil ca orice actor 
statal, orice comunitate sau organizaţie 
internaţională să ignore acest subiect şi să nu îşi 
dorească o strategie de comunicare eficientă, 
organizată şi integrată într-o imagine globală de 
ansamblu pozitivă. 

Comunicarea este considerată un element de bază al existenței umane încă din cele mai vechi 
timpuri. Conceptul de comunicare s-a dezvoltat în diferite direcţii în ultimii ani, una fiind 
notiunea de comunicare strategică. Comunicarea strategică, privită prin prisma unui mediu de 
informare dinamic, este în strânsă conexiune cu dezvoltarea retelelor sociale, orientarea 
canalelor media către informare continuă şi interconexiunile și interacţiunile specialiştilor în 
domeniu. Mediul internaţional de securitate este într-o stare de continuă schimbare, la fel ca şi 
conceptul de informaţiei şi de tehnologie a informaţiei. De aceea, fie ca vorbim de Alianţa Nord 
Atlantică, de Uniunea Europeană sau de o strategie naţională, fiecare actor statal, la nivel 
individual sau ca parte dintr-o comunitate, trebuie să îmbrăţişeze schimbarea pentru a-şi 
menţine credibilitatea în timp și a-și atinge obiectivele. Privită dintr-o perspectivă generală, 
analizarea noţiunii de comunicare strategică ne duce la concluzia ca acest concept este în 
plină dezvoltare, fiind creat pentru a spijini îndeplinirea obiectivelor unei organizații. La nivelul 
mediului de securitate regional acestă noţiune este avută în vedere atât de către NATO, cât şi 
de către UE. Dat fiind caracterul dinamic al mediului de securitate, dar și al provocărilor și 
oportunităţilor aduse de dezvoltarea spațiul cibernetic, cercetarea în aria comunicării strategice 
este de un real interes pentru prezent și viitor. Scopul acestui articol a fost acela de a realiza o 
introducere în această temă de actualitate. 

